“તને કોલેજમાં ભણવા મૂકી એ જ મારી મોટી ભૂલ હતી. છોકરીઓએ ઘરમાં કચરા-પોતા અને રસોડા જ સંભાળવાના હોય. કાલથી તારી કોલેજ બંધ અને ઘરનું કામ કરવાનું શરુ કરી દે, લાગે છે હવે રિષભ જોડે તારાય હાથ પીળા કરી દેવા પડશે, સાંભળી લે રિષભની મા, આજ પછી આ મને પૂછયા વગર ઘરની બહાર ગઈ તો તારી અને તારી દીકરીની ખેર નથી. અને હા ! આ જીન્સ નાખી દે કચરામાં અને ભારતીય પોશાક પહેરો. પોતાની મર્યાદામાં રહો”, આખરે કશુંય વિચાર્યા જાણ્યા વગર હરદાસભાઈએ પોતાનો ફેંસલો સંભળાવી દીધો.